# Blogi

### Wikipedia

Blogi on yhden tai useamman kirjoittajan ylläpitämä nettipäiväkirja. Usein blogin lukijat voivat kommentoida sitä. Se voi olla joko kaikille avoin tai suljettu, jolloin sitä pääsee lukemaan vain kirjoittajan luvalla.

Uusin kirjoitus on blogissa ensimmäisenä esillä, mutta myös vanhat kirjoitukset ja niiden saamat kommentit ovat luettavissa. Blogin tyylilajille on tunnusomaista ajankohtaisuus, spontaanius ja henkilökohtaisuus.

Kaikki blogit eivät ole yleispäiväkirjoja, vaan keskittyvät johonkin aiheeseen. Jotkut kirjoittavat myös useita blogeja yhtä aikaa. Yhdessä voidaan esitellä esimerkiksi kirjoittajan tekemiä käsitöitä, toisessa pohditaan parisuhteen kipupisteitä.

Blogi voidaan nähdä myös aivan uutena mediana ja uutena kulttuurina, jonka avainsanoja ovat vuorovaikutus ja verkostoituminen. Pelkkä tunnollinen päiväkirjan kirjoittaminen ei riitä. Lisäksi tulee seurata ja kommentoida muiden kirjoittamia blogeja ja viitata niihin omassa blogissaan. Tätä blogien ja niiden kirjoittajien muodostamaa yhteisöä kutsutaan myös blogistaniksi (eng. Blogosphere).

Sana blogi on laina englannin kielestä, jossa se on typistymä sanasta weblog. Blogi alkaa olla vakiintunut nimitys tällaisille sivustoille; muita käytössä olevia nimiä ovat weblogi, loki, verkkopäiväkirja ja nettipäiväkirja, vaikkakin kaksi viimeistä sopivat paremmin nimeksi vain sille blogien alalajille, jossa kirjoittaja kirjoittaa päivittäin omasta elämästään.

Vaikka blogi muotona ei vaadi minkään tietyn työkalun tai palvelun käyttöä, suurta osaa blogeista ylläpidetään blogipalvelun tai itseasennetun ohjelmiston kautta.

Blogit taipuvat myös yritysten työkaluiksi. Blogia voi kirjoittaa julkisesti asiakkaille ja sidosryhmille tai julkaista vain yrityksen työntekijöiden luettavaksi intranetissä. Molemmista löytyy jo Suomesta esimerkkejä: yrityksen sisäisessä intranetissä blogia kirjoittavat Finnairin toimitusjohtaja Jukka Hienonen ja Nokian toimitusjohtaja Olli-Pekka Kallasvuo.

Julkisessa yritysbloggaamisessa F-Secure on edelläkävijä Suomessa. Sen blogi News from the Lab kertoo tietoturva-alan kuulumisia. Suomessa blogeihin ovat voimakkaimmin tarttuneet viestintäyritykset, kuten sanomalehdet ja tv-kanavat.

Yritysblogissa on kyse persoonallisista kirjeistä asiakkaille, henkilökunnalle ja sidosryhmille – tai kenelle tahansa alasta kiinnostuneelle.

## [muokkaa] Katso myös

- RSS
- Podcasting

## [muokkaa] Suomenkielisiä blogipalveluita

- Blogi.fi
- Blogs.fi
- Blogitus.net
- Gootti.net
- LiveJournal
- OmaSaitti
- Jutut.fi
- SaunaBlog
- TypePad
- Vuodatus.net
- Rolloweb.net

## [muokkaa] Yleisiä blogiohjelmistoja

- b2evolution (http://b2evolution.net/)
- MovableType (http://www.movabletype.org/)
- TextPattern (http://www.textpattern.com/)
- WordPress (http://www.wordpress.org/)

## [muokkaa] Aiheesta muualla

- Blogilista.fi — luettelo suomalaisista julkisista blogeista
- Mikä on weblog? – Janne Jääskeläisen määritelmä vuodelta 2002
- Blogikirja – Tietokirjailija Tuomas Kilven bloggaamista käsittelevä blogi.
- Kuukausiliitteestä, päivää! – Helsingin Sanomien Kuukausiliitteen blogeja käsittelevä artikkeli ja blogi.

| Tämä Internetiin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/l/o/Blogi.html

Luokat: Internet-tyngät | World Wide Web

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bân-lâm-gú
- Беларуская
- Malti
- Bosanski
- Български
- Català
- Česky
- Cymraeg
- Dansk
- Deutsch
- Eesti
- Ελληνικά
- English
- Español
- Esperanto
- Euskara
- فارسی
- Français
- Galego
- 한국어
- हिन्दी
- Hrvatski
- Íslenska
- Italiano
- עברית
- Kiswahili
- Latviešu
- Lietuvių
- Magyar
- Монгол
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- தமிழ்
- తెలుగు
- ไทย
- Tiếng Việt
- Türkçe
- Українська
- 中文
- Ilokano